I Rebild Kommune har Nordjyllands Politi natten til fredag fanget intet mindre end to spritbilister. Sent torsdag aften mistede en 27-årig mand herredømmet over sin bil på Viborgvej ved Store Binderup, og en patrulje kunne fastslå, at han var spirituspåvirket. Lige omkring klokken to i nat bragede en anden bilist, en 33-årig mand, på Hjedsbækvej i Suldrup ind i et parkeret køretøj, og stak af fra gerningsstedet. Men anmelderen fulgte efter ham og fik guidet politiet hen til ham. Han er nu sigtet for fornærmelig tiltale mod politiet og spirituskørsel.
En snedig anmelder fulgte efter en af spritbilisterne, så det var nemt for politiet at finde ham.